OŠ dr. Franje Tuđmana

Knin, 2. lipnja 2025. god.

**PRIOPĆENJE**

U četvrtak, 5. lipnja 2025. god. Grad Knin organizira mimohod učenika srednjih i osnovnih škola te predškolske djece u sklopu proslave Svehrvatskoga kraljevstva u hrvatskom kraljevskom gradu Kninu.

Učenici srednjih škola krenut će u 10.00 od svojih škola Tomislavovom ulicom do igrališta HNK Dinara.

Učenici OŠ Domovinske zahvalnosti u 10.30 priključuju se kod PP Knin.

**Učenici OŠ dr. Franje Tuđmana i OŠ Kistanje u 10.45 priključuju se na Trgu Oluje.**

Studenti Veleučilišta Marka Marulića, učenici PŠ Vrsine iz Općine Marina i predškolska djeca Dječjega vrtića Cvrčak u 11.00 priključuju se na Trgu dr. Ante Starčevića.

Ispred kolone u kraljevskoj kočiji voze se „kralj i kraljica“ sa svojom pratnjom.

Na igralištu će se djeca postrojiti u stilizirane brojke 1100 i 950 čime ćemo na simboličan način obilježiti godinu svehrvatskoga kraljevstva, a sve će to dvjema milenijskim fotografijama ovjekovječiti ak. fotograf iz Vodica Šime Strikoman (od 11.30 do 12.00).

Svi sudionici trebaju biti odjeveni u bijele majice i tamne hlače.

Skup će osiguravati dežurne službe. Na mjestu fotografiranja vatrogasci će osigurati dovoljno bočica s vodom.

U četvrtak ćemo održati **prva tri sata** po rasporedu. Učenici naše škole u 10.30 formirat će ispred škole povorku, počevši od prvog razreda prema višim razredima. Učitelji će biti u pratnji učenicima.

Nakon fotografiranja, učenici se uz pratnju učitelja vraćaju u školu po svoje stvari. Prijevoz za učenike putnike organiziran je nakon šestog sata.

 Ravnateljica:

Marija Dujmić, prof. hrv. j.